1. ปัจจัยความเสี่ยง (แก้ไข)

  ธุรกิจโรงพยาบาลเอกชนเป็นธุรกิจที่มีความเสี่ยงน้อย ถ้าโรงพยาบาลนั้นเป็นโรงพยาบาลที่

มีชื่อเสียงแล้วโอกาสที่จะสามารถดำเนินธุรกิจต่อไปอย่างราบเรียบ (smooth) จะมีมาก
เพราะว่าสินค้าที่จะเข้ามาทดแทน เช่น คลีนิค, โพลีคลีนิค
ไม่อยู่ในความนิยมของประชาชนคนเมืองหลวง ปัจจุบันคนมีการศึกษามากขึ้น
จึงเลือกที่จะใช้บริการโรงพยาบาลซึ่งมีเครื่องมือครบมากกว่า
ส่วนโรงพยาบาลที่เกิดขึ้นใหม่ก็จะต้องประสบปัญหาต้นทุนที่สูงกว่าโรงพยาบาลที่เปิดอยู่ก่อนแล้ว ดังนั้น
โอกาสที่โรงพยาบาลจะประสบความเสี่ยงเนื่องจากความไม่แน่นอนของธุรกิจหรือเศรษฐกิจจึงมีน้อย

บริษัทพิจารณาแล้วว่า
บริษัทไม่มีความเสี่ยงอย่างมีนัยสำคัญที่จะมีผลกระทบต่อผู้ลงทุนในลักษณะที่จะสูญเสียเงินลงทุนทั้งจำนวนหรือบางส่วน
แต่ผลตอบแทนที่ได้รับในรูปเงินปันผล ผู้ลงทุนจะยังไม่ได้รับในช่วง 2-3 ปีนี้
เนื่องจากผลขาดทุนสะสม ณ. 31 ธันวาคม 2543 มีจำนวนสูงถึง 415 ล้านบาท
โดยเป็นผลจากขาดทุนสุทธิในปี 2540, 2542 และ 2543 ดังนี้

ปี 2540 บริษัทมีผลขาดทุนสุทธิ 258 ล้านบาท เนื่องจาก

- ขาดทุนจากเงินลงทุนในบริษัทร่วม 172 ล้านบาท

- ขาดทุนจากการใช้ระบบแลกเปลี่ยนเงินตราแบบลอยตัว 185 ล้านบาท

ปี 2542 บริษัทมีผลขาดทุนสุทธิ 110 ล้านบาท เนื่องจาก

- ขาดทุนจากเงินลงทุนในบริษัทร่วม 32 ล้านบาท

- หนี้สงสัยจะสูญ

จากเงินให้กู้ยืมบริษัทร่วม 92 ล้านบาท

ดอกเบี้ยค้างรับที่เกิดจากการให้บริษัทร่วมกู้ยืม 53 ล้านบาท

ลูกหนี้การค้าที่มีปัญหาในการชำระเงิน 4 ล้านบาท

  149 ล้านบาท

ปี 2543 บริษัทมีผลขาดทุนสุทธิ 212 ล้านบาท เนื่องจาก

  - ขาดทุนจากเงินลงทุนในบริษัทร่วม 62 ล้านบาท

  - หนี้สงสัยจะสูญ

  จากเงินให้กู้ยืมบริษัทร่วม 95 ล้านบาท

  ดอกเบี้ยค้างรับที่เกิดจากการให้บริษัทร่วมกู้ยืม 30 ล้านบาท

  ลูกหนี้การค้าที่มีปัญหาในการชำระเงิน 2 ล้านบาท

  127 ล้านบาท

- ขาดทุนจากการด้อยค่าของเงินลงทุนในบริษัทที่เกี่ยวข้องกัน 105 ล้านบาท

ถ้าไม่คำนึงถึงผลขาดทุนจากเงินลงทุนในบริษัทร่วม, อัตราแลกเปลี่ยนเงินตราแบบลอยตัว,
หนี้สงสัยจะสูญจากเงินให้กู้ยืมบริษัทร่วม, ดอกเบี้ยค้างรับที่เกิดจากการให้บริษัทร่วมกู้ยืม
ผลการดำเนินงานเนื่องจากกิจการโรงพยาบาลยังมีกำไรสุทธิ ดังนี้

ปี 2540 ผลขาดทุนสุทธิ (258) ล้านบาท

+ ขาดทุนจากเงินลงทุนในบริษัทร่วม 172 ล้านบาท

+ ขาดทุนจากอัตราเงินแลกเปลี่ยนเงินตราแบบลอยตัว 185 ล้านบาท

กำไรสุทธิ 99 ล้านบาท

ปี 2542 มีผลขาดทุนสุทธิ (110) ล้านบท

+ ขาดทุนจากเงินลงทุนในบริษัทร่วม 32 ล้านบาท

+ หนี้สงสัยจะสูญจากเงินให้กู้ยืมบริษัทร่วม 92 ล้านบาท

+ หนี้สงสัยจะสูญจากดอกเบี้ยค้างรับที่เกิดจากการให้บริษัทร่วมกู้ยืม 53 ล้านบาท

  กำไรสุทธิ 67 ล้านบาท

  ปี 2543 มีผลขาดทุนสุทธิ (212) ล้านบาท

  + ขาดทุนจากเงินลงทุนในบริษัทร่วม 62 ล้านบาท

  + หนี้สงสัยจะสูญจากเงินให้กู้ยืมบริษัทร่วม 95 ล้านบาท

  + หนี้สงสัยจะสูญจากดอกเบี้ยค้างรับที่เกิดจากการให้บริษัทร่วมกู้ยืม 30 ล้านบาท

  + ขาดทุนจากการด้อยค่าของเงินลงทุนในบริษัทที่เกี่ยวข้องกัน 105 ล้านบาท

  กำไรสุทธิ 80 ล้านบาท

นอกจากนี้ บริษัทมีความเสี่ยงจากการไม่ได้รับชำระหนี้คืนจากบริษัทร่วม แยกรายละเอียดดังนี้

1. บริษัท โรงพยาบาลเชียงใหม่ ราม จำกัด ณ. 31 ธันวาคม 2543 เป็นหนี้ค้างชำระเงินต้น
125 ล้านบาท ดอกเบี้ย 25 ล้านบาท

ขณะนี้ทางโรงพยาบาลเชียงใหม่ ราม กำลังอยู่ในกระบวนการปรับปรุงโครงสร้างหนี้กับเจ้าหนี้ 3
ราย คือ

1.  ธนาคารทหารไทย

2.  ธนาคารกรุงไทย

3.  บริษัท เงินทุนอุตสาหกรรม แห่งประเทศไทย

เมื่อปรับปรุงโครงสร้างหนี้กับสถาบันการเงินเรียบร้อยแล้ว ทางบริษัท โรงพยาบาลรามคำแหง
จำกัด (มหาชน) ก็จะเซ็นสัญญาปรับโครงสร้างหนี้กับทาง บริษัท โรงพยาบาลเชียงใหม่ ราม จำกัด
โดยยึดแนวทางเดียวกับการปรับปรุงโครงสร้างหนี้ที่ทางโรงพยาบาลเชียงใหม่ ราม
ทำกับสถาบันการเงิน เป็นเกณฑ์ในการปรับปรุงโครงสร้างนี้

ในการชำระหนี้ตามแผนการปรับปรุงโครงสร้างหนี้ของโรงพยาบาลรามคำแหง กับ
โรงพยาบาลเชียงใหม่ ราม ถ้าไม่สามารถทำได้ครบ 100 % คาดว่าจะสามารถทำได้ไม่ต่ำกว่า 70
% ส่วนที่เหลืออีก 30 % จะแปลงหนี้เป็นทุน

2. บริษัท โรงพยาบาลพะเยา ราม จำกัด ณ. 31 ธันวาคม 2543 เป็นหนี้ค้างชำระเงินต้น
91ล้านบาท ดอกเบี้ย 18 ล้านบาท

ขณะนี้ ทางโรงพยาบาลพะเยา ราม ได้ปรับปรุงโครงสร้างหนี้กับทางธนาคารกรุงไทยเรียบร้อยแล้ว
ขณะนี้กำลังดูกระแสเงินสดส่วนเกินหลังจากที่จ่ายให้ธนาคารกรุงไทยแล้วพอที่จะจ่ายให้ทางโรงพยาบาลรามคำแหงเป็นจำนวนเท่าไร
ขณะนี้ยังไม่มีความแน่นอนเนื่องจากนโยบาย 30 บาท ของรัฐบาล
อาจมีผลกระทบกับทางโรงพยาบาลพะเยา ราม เมื่อทางโรงพยาบาลพะเยา ราม
มีความมั่นใจในผลประกอบการและเงินสดส่วนเกินที่เหลือ
ก็จะมีการปรับปรุงโครงสร้างหนี้ระหว่างทางบริษัท โรงพยาบาลรามคำแหง จำกัด (มหาชน)
และทางบริษัท โรงพยาบาลพะเยา ราม จำกัด ซึ่งคาดว่าจะปรับปรุงโครงสร้างหนี้ได้ส่วนหนึ่ง
ส่วนที่เหลือจะแปลงหนี้เป็นทุน

3. บริษัท โรงพยาบาลเมืองเลย ราม จำกัด ณ. 31 ธันวาคม 2543 เป็นหนี้ค้างชำระเงินต้น
251 ล้านบาท ดอกเบี้ย 59 ล้านบาท หนี้ทั้งหมดนี้แบ่งออกได้ 2 ส่วน

3.1 ส่วนที่หนึ่งเป็นหนี้ของโรงพยาบาลเมืองเลย ราม เอง มีจำนวนเงินต้น 113 ล้านบาท
ดอกเบี้ย 20 ล้านบาท

3.2 ส่วนที่สองเป็นหนี้ที่ให้โรงพยาบาลขอนแก่น ราม กู้ต่อจากโรงพยาบาลเมืองเลย ราม
มีจำนวนเงินต้น 138 ล้านบาท ดอกเบี้ย 39 ล้านบาท
ซึ่งขณะนี้ได้โอนหนี้ส่วนนี้ให้ทางโรงพยาบาลขอนแก่น ราม กู้โดยตรงจากโรงพยาบาลรามคำแหง
แล้ว

ขณะนี้ ผลประกอบการของทางโรงพยาบาลเมืองเลย ราม ยังอยู่ในเกณฑ์ที่ไม่ค่อยจะดี
จึงคาดว่าหนี้ทั้งหมดจะต้องแปลงเป็นทุนในอนาคต

ในปี 2543
ทางโรงพยาบาลรามคำแหงได้ให้ความช่วยเหลือทางด้านการเงินกับโรงพยาบาลเชียงใหม่ ราม
เป็นจำนวน 6 ล้านบาท โรงพยาบาลเมืองเลย ราม เป็นจำนวน 1.5 ล้านบาท
ส่วนโรงพยาบาลพะเยา ราม ไม่ได้ให้ความช่วยเหลือด้านการเงิน

ทางโรงพยาบาลรามคำแหงมีนโยบาย ดังนี้

1.  ตั้งแต่ปี 2544 เป็นต้นไป จะไม่ให้ความช่วยเหลือทางด้านการเงินกับโรงพยาบาลเชียงใหม่

ราม และโรงพยาบาลพะเยา ราม อีกต่อไป เนื่องจากโรงพยาบาลทั้ง 2
แห่งนี้มีกระแสเงินสดหมุนเวียนเพียงพอที่จะเลี้ยงตัวเองได้

2.  ตั้งแต่ปี 2544 เป็นต้นไป ทางโรงพยาบาลรามคำแหงจะให้ความช่วยเหลือทางด้านการเงิน

กับทางโรงพยาบาลเมืองเลยราม ประมาณปีละ 1 ล้านบาท ทั้งนี้เพื่อให้ทางโรงพยาบาลเมืองเลย
ราม สามารถที่จะดำเนินธุรกิจต่อไปได้ในอนาคต